Bybelskool » 1 Korintiërs 8 – Jou vryheid mag nie ander laat sondig nie
Tags: gewete, Korintiërs, liefde, vleis
Aug 26, 2010 at 07:47 | #
Ek dink daar is n baie fyn lyn tussen geregtige onderhoud en geld maak uit die Evangelie, wat ook interesant is vir my is dat Paulus (soos Jesus) bereid was om sy regte op te gee sodat hy die evangelie kon versprei – so anders as wat ons vandag ervaar deur die stakings waar massas juis hulle sg regte op eis ten koste van ander.
Dankie Chris dat jy al hierdie werk gratis aan bied, jy doen n ongelooflike werk
Aug 26, 2010 at 09:52 | #
Dankie – maar ek doen die werk darem primêr vir my gemeente, en ek word deur hulle onderhou. Dit is dus eintlik die gemeente wat hulle bronne deel met die res van die Christelike gemeenskap. Anders sou ek dié goed op my eie tyd moes doen.
Oor die stakers – jy is natuurlik reg dat hulle ten koste van ander optree, veral waar lewensverlies en eiendomsbeskadiging ter sprake is as gevolg van stakers se optrede.
Maar, dit is 'n komplekse saak, die werkgewers, die staat in hierdie geval, het die hef in die hand as dit by onderhandelinge kom. 'n Mens sou met reg kon vra of hulle billik is in hulle aanbod, sowel as in die wyse waarop hulle die onderskeie vergoedingskale van bestuurders relatief tot werkers hanteer. Ek het nie genoeg inligting om my daaroor uit te spreek nie.
En dieselfde geld die vakbondleiers – tot wie se voordeel dryf hulle die stakings op die spits?
Plaas die hele situasie binne die groter konteks van Afrika, en jy kan met reg vra: maak die leiers die regte keuses – as jy kyk na groeiende armoede, blyk die antwoord nee te wees, soos Greg Mills in sy nuwe boek Why Africa is Poor beweer: Swak keuses bring armoede in vanoggend se Die Burger in die Oos-Kaap. Kry egter nie die artikel op die Internet by hulle webblad nie.
Dit lyk vir my al te veel na 'n stryd tussen leiers van die regering en Cosato onderskeidelik met die werkers/stakers as hulle manskappe … of wat praat ek alles?